Lothar Matthäus

Lothar Herbert Matthäus (født 1961) er en tidligere tysk fotballspiller og nåværende fotballtrener. 

Han var kaptein på  verdensmesterlag i 1990, og ble kåret til årets spiller i Europa samme år. 

 Spillerkarriere 
Matthäus startet sin fotballkarriere i Borussia Mönchengladbach som midtbanespiller. Han debuterte i Bundesliga i 1979, og ble raskt fast på laget. Han debuterte på det vesttyske landslaget i 1980, og var med i den vesttyske EM-troppen som ble europamestere samme år. Han deltok også i VM 1982 og EM 1984.

Sommeren 1984 ble Matthäus kjøpt av Bayern München, hvor han ble vesttysk ligamester tre sesonger på rad.

I løpet av sine fire sesonger i Inter, ble Matthäus seriemester i 1989, og gikk til topps i UEFA-cupen i 1991. Sesongen 1990/91 scoret Matthäus 16 mål i Serie A fra sin midtbaneposisjon, og kom på andreplass på toppscorerlisten. 

Matthäus returnerte til Bayern sommeren 1992. I sin andre periode i Bayern, ble Matthäus etterhvert omskolert til libero («fri» mann i midtforsvaret), og han var med på å vinne fire nye ligamesterskap, samt en ny seier i UEFA-cupen i 1996. 

 Landslagskarriere 
Matthäus spilte sitt fjerde VM-sluttspill i 1994. Noen måneder etter turneringen, valgte Matthäus å trekke seg tilbake fra det tyske landslaget, men da hans arvtaker på landslaget Matthias Sammer ble skadet kort tid før 1998-VM, ble Matthäus overtalt til å gjøre comeback. H Matthäus er, sammen med den meksikanske keeperen Antonio Carbajal, de eneste spillerne som har deltatt i fem VM-sluttspill.

Matthäus avsluttet landslagskarrieren med sitt fjerde EM-sluttspill i 2000. Han forlot Bayern München samme år, og avsluttet karrieren med en halv sesong i den amerikanske klubben New York/New Jersey MetroStars. Han har senere vært trener for , og ble i januar 2006 ansatt som trener i den brasilianske klubben Atletico Paranaense.

 Personlig 
Per 2017 har Lothar Matthäus vært gift fem ganger.

 Karriere som spiller 
KlubbKamper*Mål*Periode Borussia Mönchengladbach162361979-1984 Bayern München113571984-1988 Inter115371988-1992 Bayern München189281992-2000 MetroStars1602000
* Kun seriekamper.

 Meritter 
 Vest(tysk) ligamester: 1984/85, 1985/86, 1986/87, 1993/94, 1996/97, 1998/99, 1999/2000.
 Italiensk ligamester: 1988/89.
 Vinner av UEFA-cupen: 1990/91, 1995/96.
 Verdensmester: 1990 (tapende finalist i 1982 og 1986).
 Europamester: 1980.
 Årets spiller i Europa: 1990.
 150 landskamper, 23 mål.

 Referanser 

 Eksterne lenker 





Kategori:Tyske fotballspillere
Kategori:Tyske fotballtrenere
Kategori:Spillere i Fotball-EM 1980
Kategori:Spillere i Fotball-VM 1982
Kategori:Spillere i Fotball-EM 1984
Kategori:Spillere i Fotball-VM 1986
Kategori:Spillere i Fotball-EM 1988
Kategori:Spillere i Fotball-VM 1990
Kategori:Spillere i Fotball-VM 1994
Kategori:Spillere i Fotball-VM 1998
Kategori:Spillere i Fotball-EM 2000
Kategori:Fotballspillere for Borussia VfL 1900 Mönchengladbach
Kategori:Fotballspillere for FC Bayern München
Kategori:Fotballspillere for FC Internazionale Milano
Kategori:Fotballspillere for MetroStars
Kategori:Fotballtrenere for SK Rapid Wien
Kategori:Fotballtrenere for FK Partizan
Kategori:Fotballtrenere for Club Athletico Paranaense
Kategori:Fotballtrenere for Maccabi Netanya FC
Kategori:Trenere for Ungarns herrelandslag i fotball
Kategori:Trenere for Bulgarias herrelandslag i fotball
Kategori:Verdensmestere i fotball
Kategori:Europamestere i fotball
Kategori:Personer fra Erlangen